CELEX: 62020CA0009
Language: el
Date: 2022-02-10 00:00:00
Title: Υπόθεση C-9/20: Απόφαση του Δικαστηρίου (πέμπτο τμήμα) της 10ης Φεβρουαρίου 2022 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Grundstücksgemeinschaft Kollaustraße 136 κατά Finanzamt Hamburg-Oberalster (Προδικαστική παραπομπή – Φορολογία – Φόρος προστιθέμενης αξίας (ΦΠΑ) – Οδηγία 2006/112/ΕΚ – Άρθρο 66, πρώτο εδάφιο, στοιχείο β' – Απαιτητό του ΦΠΑ – Είσπραξη του τιμήματος – Άρθρο 167 – Γένεση και έκταση του δικαιώματος έκπτωσης του ΦΠΑ επί των εισροών – Άρθρο 167α – Παρέκκλιση – Ταμειακή λογιστική – Εκμίσθωση και υπεκμίσθωση ακινήτου που χρησιμοποιείται για βιομηχανικούς ή εμπορικούς σκοπούς)

4.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/2
            
         
      Απόφαση του Δικαστηρίου (πέμπτο τμήμα) της 10ης Φεβρουαρίου 2022 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Grundstücksgemeinschaft Kollaustraße 136 κατά Finanzamt Hamburg-Oberalster
      (Υπόθεση C-9/20) (1)
      
      (Προδικαστική παραπομπή - Φορολογία - Φόρος προστιθέμενης αξίας (ΦΠΑ) - Οδηγία 2006/112/ΕΚ - Άρθρο 66, πρώτο εδάφιο, στοιχείο β' - Απαιτητό του ΦΠΑ - Είσπραξη του τιμήματος - Άρθρο 167 - Γένεση και έκταση του δικαιώματος έκπτωσης του ΦΠΑ επί των εισροών - Άρθρο 167α - Παρέκκλιση - Ταμειακή λογιστική - Εκμίσθωση και υπεκμίσθωση ακινήτου που χρησιμοποιείται για βιομηχανικούς ή εμπορικούς σκοπούς)
      (2022/C 148/02)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Hamburg
      
         Διάδικοι στην υπόθεση της κύριας δίκης
      
      Grundstücksgemeinschaft Kollaustraße 136
      
         κατά
      
      Finanzamt Hamburg-Oberalster
      
         Διατακτικό
      
      Το άρθρο 167 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2010/45/ΕΕ του Συμβουλίου, της 13ης Ιουλίου 2010, έχει την έννοια ότι αντιτίθεται σε εθνική ρύθμιση η οποία προβλέπει ότι το δικαίωμα έκπτωσης του φόρου επί των εισροών γεννάται ήδη κατά την πραγματοποίηση της πράξης στην περίπτωση κατά την οποία, δυνάμει εθνικής παρέκκλισης βάσει του άρθρου 66, πρώτο εδάφιο, στοιχείο β', της οδηγίας 2006/112, όπως τροποποιήθηκε με την οδηγία 2010/45, ο φόρος καθίσταται απαιτητός έναντι του προμηθευτή αγαθών ή του παρέχοντος υπηρεσίες το πρώτον κατά την είσπραξη του αντιτίμου και το αντίτιμο δεν έχει ακόμη καταβληθεί.
      
         (1)  ΕΕ C 137 της 27.04.2020